Mexiko gaan nie baklei oor Trump se muur | Netwerk24
29 Januarie 2020 19:45
Die Mexikaanse president, Andrés Manuel Lopez Obrador. Foto: Reuters/ Jose Luis Gonzalez
Die Mexikaanse regering wil nie baklei oor pres. Donald Trump se uitlating dat Mexiko gaan betaal vir ’n grensmuur tussen Amerika en Mexiko nie, sê pres. Andrés Manuel Lopez Obrador van Mexiko.
Trump het teruggegryp na sy verkiesingsbelofte van 2016 dat Mexiko gaan betaal vir die bou van sy lank beloofde grensmuur.
Die Amerikaanse president het Dinsdag met ondersteuners gepraat ná die onlangse hofuitspraak wat hom toegelaat het om voort te gaan met planne om $3,6 miljard, wat aan militêre konstruksie moes gaan, te gebruik vir sy grensmuur.
“Ons wil nie baklei nie,” het die Mexikaanse president Woensdag in reaksie op Trump se uitlating gesê.
“Ons het ’n goeie verhouding met Amerika se regering,” het Lopez Obrador tydens sy gereelde oggend-nuuskonferensie gesê.
Inwoners het ook getwiet oor Trump se bewerings dat Mexiko vir die grensmuur gaan betaal, met sommige wat wou weet of die Amerikaanse president weer goed opmaak. – Reuter
Meer oor: Donald Trump | Andrés Manuel Lopez Obrador | Oorlog | Vrede | Baklei | Muur | Mexiko-Muur
President van Bolivia kry asiel in Mexiko